CELEX: 22008D0093(01)
Language: bg
Date: 2008-07-04 00:00:00
Title: Решение на Съвместния комитет на ЕИП № 93/2008 от 4 юли 2008 година за изменение на протокол 31 към Споразумението за ЕИП относно сътрудничеството в специфични области извън четирите свободи

23.10.2008   
            
            
               BG
            
            
               Официален вестник на Европейския съюз
            
            
               L 280/34
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 93/2008
   от 4 юли 2008 година
   за изменение на протокол 31 към Споразумението за ЕИП относно сътрудничеството в специфични области извън четирите свободи
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „споразумението“, и по-специално членове 86 и 98 от него,
   като има предвид, че:
   
               (1)
            
            
               Протокол 31 към Споразумението беше изменен с Решение на Съвместния комитет на ЕИП № 63/2007 от 15 юни 2007 г. (1)
               
            
         
               (2)
            
            
               Подходящо е да се разшири сътрудничеството между договарящите страни по споразумението, за да се включи Регламент (ЕО) № 294/2008 на Европейския парламент и на Съвета от 11 март 2008 г. за създаване на Европейски институт за иновации и технологии (2).
            
         
               (3)
            
            
               Протокол 31 към споразумението следва да бъде съответно изменен, за да позволи осъществяването на това разширено сътрудничество,
            
         РЕШИ:
   Член 1
   След член 1, параграф 10 от протокол 31 към споразумението се добавя следното:
   
      
                  „11.
               
               
                  
                              a)
                           
                           
                              Държавите от ЕАСТ участват напълно в Европейския институт за иновации и технологии, наричан по-долу „института“, създаден със следния акт на Общността:
                              
                                          —
                                       
                                       
                                          
                                             32008 R 0294: Регламент (ЕО) № 294/2008 на Европейския парламент и на Съвета от 11 март 2008 г. за създаване на Европейски институт за иновации и технологии (ОВ L 97, 9.4.2008 г., стр. 1).
                                       
                                    
                        
                              б)
                           
                           
                              Държавите от ЕАСТ подпомагат финансово дейностите, посочени в буква a), в съответствие с член 82, параграф 1, буква а) от споразумението и протокол 32 към споразумението.
                           
                        
                              в)
                           
                           
                              Държавите от ЕАСТ прилагат спрямо института и неговите служители Протокола относно привилегиите и имунитетите на Европейските общности.
                           
                        
                              г)
                           
                           
                              Чрез дерогация от член 12, параграф 2, буква а) от Условията за работа на другите служители на Европейските общности гражданите на държавите от ЕАСТ, които се ползват от своите пълни граждански права, могат да бъдат назначавани по договор от директора на института.
                           
                        
                              д)
                           
                           
                              По силата на член 79, параграф 3 от споразумението, спрямо настоящия параграф се прилага част VII (Институционални разпоредби) от споразумението.
                           
                        
                              е)
                           
                           
                              За прилагането на настоящия регламент Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, Съвета и Комисията се прилага и спрямо всички документи на института, отнасящи се до държавите от ЕАСТ.“
                           
                        
            
   Член 2
   Настоящото решение влиза в сила в деня след последната нотификация в Съвместния комитет на ЕИП съгласно член 103, параграф 1 от споразумението (3).
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 4 юли 2008 година.
      
         
            За Съвместния комитет на ЕИП
         
         
            Председател
         
         H.S.H. Prinz Nikolaus von LIECHTENSTEIN
         
      
   
   
      (1)  ОВ L 304, 22.11.2007 г., стр. 43.
   
      (2)  ОВ L 97, 9.4.2008 г., стр. 1.
   
      (3)  Без отбелязани конституционни изисквания.